Държавен вестник, бр. 39, 2006 г., стр. 49

Б Р О Й  39
Д Ъ Р Ж А В Е Н   В Е С Т Н И К
С Т Р .  49
2. документ за професионална квалификация;
3. документ, удостоверяващ придобита пра-
воспособност.
Чл. 22. (1) Лицата, които искат признаване
на правоспособност по реда на този раздел,
подават молба до председателя на ДАМТН, към
която прилагат:
1. документ по чл. 21;
2. документ, удостоверяващ, че лицето е
физически и психически здраво и годно да уп-
ражнява професията.
(2) Документът по ал. 1, т. 2 трябва да бъде
издаден в държава—членка на ЕС, на ЕИП
или в Швейцария не по-рано от три месеца от
датата на подаване на молбата за признаване.
Председателят на ДАМТН приема като дос-
татъчно доказателство за физическо и психи-
ческо здраве документ, който се изисква в
някоя от държавите—членки на ЕС, на ЕИП
или в Швейцария.
(3) Председателят на ДАМТН може да изис-
ка от лицето, което иска признаване, да прило-
жи към документите по ал. 1, т. 1 допълнителни
доказателства за съдържанието и продължител-
ността на завършеното образование и обучение.
(4) Всички документи във връзка с призна-
ването на правоспособност по реда на този раз-
дел се подават в оригинал или нотариално заве-
рено копие и с превод на български език.
Чл. 23. Председателят на ДАМТН не може да
откаже признаване на правоспособност на бъл-
гарски гражданин или на гражданин на държа-
ва—членка на ЕС, на ЕИП и Швейцария, полу-
чил съответната правоспособност в тези държа-
ви, поради липса на достатъчна квалификация,
когато лицето, което иска признаване:
1. притежава диплома за завършено профе-
сионално образование или друг документ, кои-
то се изискват в някоя от държавите—членки
на ЕС, на ЕИП или в Швейцария за упражнява-
не на професии по чл. 2 и 3 на нейна територия
и които са получени в тези държави, или
2. през последните 10 години е упражнявало
на пълно работно време професия по чл. 2 и 3 в
продължение най-малко на две години или в
продължение на период, равностоен на две го-
дини пълно работно време, в държава—членка
на ЕС, на ЕИП или в Швейцария, в която про-
фесията не е регулирана, и притежава документ
за професионална квалификация, издаден от съ-
ответния компетентен орган.
Чл. 24. (1) Когато образованието или обуче-
нието на лицето, което иска признаване, обхваща
теоретични и/или практически области, които
съществено се различават от посочените в чл. 6,
председателят на ДАМТН дава възможност на
лицето, което иска признаване, да избере дали да
премине стаж за приспособяване или да се яви на
изпит за признаване на правоспособност.
(2) Стажът за приспособяване не може да
бъде с продължителност повече от един месец.
(3) Условията и редът за провеждане на ста-
жа и неговата оценка, както и на изпита за
признаване на правоспособност се определят
със заповед на председателя на ДАМТН.
Чл. 25. (1) Председателят на ДАМТН се про-
изнася с мотивирано решение до четири месеца
от датата на подаване на молбата и на всички
необходими документи за признаване на пра-
воспособността.
(2) Председателят на ДАМТН издава удос-
товерение за признаване на правоспособност
за упражняване на професии по управление на
товароподемни кранове и подвижни работни
площадки по образец съгласно приложението.
(3) Отказът за признаване на правоспособ-
ност подлежи на обжалване по реда на Закона
за административното производство.”
§ 8. В § 6 от преходните и заключителните
разпоредби думите “Държавната агенция по
стандартизация и метрология” се заменят с
“Държавната агенция за метрология и техни-
чески надзор”.
Заключителна разпоредба
§ 9. Наредбата влиза в сила от деня на об-
народването є в “Държавен вестник”, с изк-
лючение на § 7, който влиза в сила от датата
на влизане в сила на Договора за присъединя-
ване на Република България към Европейс-
кия съюз.
Министър на образованието и науката:
Д. Вълчев
 Министър на труда и социалната политика:
Ем. Масларова
Приложение
към чл. 25, ал. 2
ДЪРЖАВНА АГЕНЦИЯ ЗА МЕТРОЛОГИЯ
И ТЕХНИЧЕСКИ НАДЗОР
УДОСТОВЕРЕНИЕ
за признаване на правоспособност
за упражняване на професии по
управление на товароподемни
кранове и подвижни работни
площадки
цветна снимка
№ .................../.........................
На ......................................................................................
............................................................................................. ,
(име, презиме, фамилия по документ за самоличност)
лични данни .................................................................. ,
призната правоспособност за:...................................
Издадено на .........................20...........г.
(гръб)
Обучаваща институция: ..............................................
Държава ..........................................................................
Проведено обучение  от..................... до...................
Документ за правоспособност:
1. ........................................................................................
2. ........................................................................................
3. ........................................................................................
Забележки:......................................................................
ПРЕДСЕДАТЕЛ НА ДЪРЖАВНАТА
АГЕНЦИЯ ПО МЕТРОЛОГИЯ И
ТЕХНИЧЕСКИ НАДЗОР ......................................................
(подпис и печат)
Издава се на основание чл. 25, ал. 2 от Наредба № 1
от 2002 г. за условията и реда за придобиване на пра-
воспособност за упражняване на професии по управ-
ление на товароподемни кранове и подвижни работни
площадки.
29316